**Sametinget har bevilget stipend til de som studerer samisk på høyere nivå. Tall fra Sametinget viser at antall søknader til samiske studier er gått ned i alle samiske språkområder.**

I høst har Sametinget bevilget stipend til ni studenter som studerer sørsamisk på høyre nivå. Sijti Jarnge har tilbudt språkopplæring i Hattfjelldal i et samarbeid med Samisk høgskole.

På vårsemesteret 2021 var det 16 søkere til stipend i sørsamisk, mens til høstsemesteret er tallet sunket til ni studenter som søker stipend.

I lulesamisk var det 4 stipendsøkere på våren, mens nå på høsten er det ikke kommet i gang noen opplæring og dermed ingen stipendsøkere heller. I markasamisk område var det på vårsemesteret 2021 3 stipendsøkere og 2 på høsten.

-Nå er vi nødt til å begynne å prioritere og motivere flere til å studere samisk både sør-, marka- og lulesamisk, for det samiske samfunnet mangler fagarbeidere, språk -lærere og oversettere som behersker disse språkene, sier Mikkelsen.

Han er likevel glad for at ni stykker har valgt å studere sørsamisk denne høsten, selv om tallet er sunket siden i vår.

-Det er gode nyheter at ni stykker valgte å studere sørsamisk denne høsten og det er et tilbud som må vedvare, for behovet er stort for sørsamisk kompetanse, sier Mikkelsen.

Det ble tilsammen bevilget kr 255 000 på vårsemesteret 2021 og kr 115 000 i stipend på høstsemesteret i alle språk.

Målet med språkstipend til høyere utdanning er å motivere flere til å studere de mest truede samiske språkene. Høyere utdanning i sør- og lulesamisk og samisk språkutdanning for studenter fra markasamisk område er prioritert.

*For intervju eller spørsmål, kontakt sametingsråd Mikkel Eskil Mikkelsen (NSR),*

*tlf. +47 917 42 161,**mikkel.eskil.mikkelsen@samediggi.no*